Ir-Regolament (KEE) Nru 801/71 tal-Kummissjoni
tad-19 ta’ April, 1971
li jawtorizza Stati Membri li jieħdu miżuri li jidderogaw, fir-rigward ta’ esportazzjoni ta’ fjuri maqtugħin friski lejn pajjiżi terzi, minn ċerti rekwiżiti ta’ normi ta’ kwalità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea;
Wara li kkunsidrat ir-Regolament tal-Kunsill (KEE) Nru 234/68 [1] tas-27 ta’ Frar, 1968, dwar it-twaqqif ta’ organizzazzjoni komuni tas-suq f’siġar ħajjin u pjanti oħrajn, basal ta’ fjuri, għeruq u xorti oħra bħalhom, fjuri maqtugħin u weraq ornamentali;
Wara li kkunsidrat ir-Regolament tal-Kunsill (KEE) Nru 316/68 [2] tat-12 ta’ Marzu, 1968 li jiffissa normi ta’ kwalità għal fjuri maqtugħin friski u weraq ornamentali, u partikolarment l-Artikolu 2(2) ta’ dan;
Billi skond l-Artikolu 2(2) tar-Regolament (KEE) Nru 316/68 Stati Membri jistgħu jkunu awtorizzati li jieħdu miżuri li jidderogaw minn ċerti rekwiżiti ta’ normi ta’ kwalità biex jippermettu esportaturi li jilħqu rekwiżiti ta’ kummerċ ta’ ċerti pajjiżi terzi;
Billi d-dispożizzjonijiet ta’ normi ta’ kwalità marbuta mat-tqegħid f’pakketti u preżentazzjoni ta’ fjuri maqtugħin ma jippermettux ir-rekwiżiti ta’ kummerċ ta’ ċerti pajjiżi terzi li jintlaħqu fil-każijiet kollha; billi dawn ir-rekwiżiti ta’ kummerċ huma ta’ natura stabbli u permanenti; billi, għaldaqstant, Stati Membri għandhom ikunu awtorizzati li jilħquhom mingħajr data;
Billi l-miżuri li għalihom hemm provdut f’dan ir-Regolament huma bi qbil ma’ l-Opinjoni tal-Kumitat ta’ Ġestjoni għal Pjanti Ħajjin,
ADOTTAT DAN IR-REGOLAMENT:
Artikolu 1
L-Istati Membri huma awtorizzati, fir-rigward ta’ esportazzjoni ta’ fjuri maqtugħin lejn l-Istati Uniti ta’ l-Amerika u l-Kanada, li jieħdu l-miżuri li jidderogaw mid-dispożizzjonijiet tat-Taqsima VI (A) ta’ l-Anness I tar-Regolament (KEE) Nru 316/68.
Artikolu 2
Dan ir-Regolament jidħol fis-seħħ fit-tielet jum wara il-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament ikun jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 19 ta’ April, 1971.